આશિષભાઈ નિખાલસપણે કહે છે કે આઈઆઇટીમાં એડમિશન લીધા બાદ મને અંગ્રેજીમાં બોલવાની તકલીફ પડતી હતી, એટલું જ નહીં સમજવામાં પણ મુશ્કેલી પડતી હોવાને લીધે એક-એક પાનું ત્રણ વાર વાંચવું પડતું, ઘણી વાર તો અંગ્રેજી-ગુજરાતી ડિક્શનરી-શબ્દકોષ પણ સાથે રાખતો અને સમજવાની મથામણ કરતો, ક્યારેક ઇન્સ્ટિટ્યુટ છોડીને ચાલ્યા જવાનું પણ મન થઈ ગયું હતું, કિંતુ આત્મવિશ્વાસ સાથે હતો એટલે ટકી ગયો અને પછી તો જાતને તૈયાર કરવા અને બધામાં ભળી જવા વિવિધ પ્રવૃત્તિઓમાં ભાગ લેવાનું શરૂ કર્યું અને આત્મવિશ્વાસ ઓર વધતો ગયો.